沙

沙／砂，係由石頭分解而成嘅粒狀固體，大細由0.0625到2毫米嘅都有。

沙亦用嚟泛指形態相似嘅各種物質。

利用
2014年有報告估計人類每年消耗超過400億噸沙同礫石。2017年全球對沙嘅需求大約係95.5億噸。人類挖嘅沙大部分用嚟整混凝土。建築用嘅沙通常係河沙。沙漠雖然有好多沙，但沙漠嘅沙太過滑，唔適合用嚟整混凝土。